###### รูปแบบบทความการประชุมวิชาการเทคโนโลยีสุขภาพแห่งประเทศไทย

**Paper Format for the Conference on Health Technology of Thailand**

วัชรชัย วิริยะสุทธิวงศ์1 ยง ภู่วรวรรณ2

1ภาควิชาวิศวกรรมคอมพิวเตอร์ คณะวิศวกรรมศาสตร์ มหาวิทยาลัยศรีนครินทรวิโรฒ

องครักษ์ นครนายก 26120 Email: watch@g.swu.ac.th

2ภาควิชา**กุมารเวชศาสตร์** คณะแพทยศาสตร์ จุฬาลงกรณ์มหาวิทยาลัย

ปทุมวัน กรุงเทพมหานคร 10330 Email: yong.p@chula.ac.th

## บทคัดย่อ

บทความนี้กล่าวเกี่ยวกับรูปแบบและวิธีการส่งบทความ เพื่อนำเสนอบทความวิชาการให้คณะกรรมการฝ่ายวิชาการของการประชุมวิชาการฯ และผู้ทรงคุณวุฒิพิจารณา ให้นำเสนอในการประชุมวิชาการเทคโนโลยีสุขภาพแห่งประเทศไทย ของสมาคมเทคโนโลยีสุขภาพไทย ผู้ส่งบทความจะต้องยึดรูปแบบตามบทความนี้อย่างเคร่งครัด ผู้ที่ประสงค์จะส่งบทความเป็นภาษาอังกฤษต้องปฏิบัติตามเอกสาร สำหรับรูปแบบของบทความที่เป็นภาษาอังกฤษ บทความที่เป็นภาษาไทยต้องมีทั้งบทคัดย่อภาษาไทยและภาษาอังกฤษ แต่ละภาษาควรมีเพียงย่อหน้าเดียว และความยาวไม่เกิน 12 บรรทัด โดยใช้โปรแกรม Microsoft Word 2007

***คำสำคัญ***: บทความ การส่งบทความ รูปแบบ

## Abstract

These instructions give you basic guidelines for preparing papers for Conference on Health Technology of Thailand organized by the Thai Health Technology Association (ThaiHTA). Papers up to 12 pages should be submitted using this format. Abstracts should not exceed 12 lines. It is recommended that the authors use this Microsoft Word 2007 document as a template for writing their papers. Please refer to a separate document for Thai paper format.

***Keywords*:** Papers, Submission, Formatting

**1. บทนำ**

บทความจะต้องประกอบด้วยส่วนต่างๆ ตามลำดับต่อไปนี้คือ ชื่อเรื่อง ภาษาไทย ชื่อเรื่องภาษาอังกฤษ ชื่อผู้เขียนบทความ สถาบัน ที่อยู่สถาบัน บทคัดย่อภาษาไทยและภาษาอังกฤษ เนื่อเรื่องแบ่งเป็น บทนำ เนื้อความหลัก สรุป กิตติกรรมประกาศ (ถ้ามี) เอกสารอ้างอิง

**2. คำแนะนำในการเขียนและพิมพ์**

**2.1 คำแนะนำทั่วไป**

บทความที่เสนอจะต้องพิมพ์เป็นภาษาไทย หรือภาษาอังกฤษตามรูปแบบที่กำหนดในเอกสารประกอบการเขียนบทความ ตามการพิมพ์ให้พิมพ์ลงกระดาษ B5 โดยพิมพ์เป็น 2 คอลัมน์ ตามรูปแบบบทความนี้ ขนาดของคอลัมน์เป็นไปตามที่กำหนด (81 mm) ระยะห่างระหว่างคอลัมน์เท่ากับ 6 mm จะต้องพิมพ์ด้วยเครื่องพิมพ์เลเซอร์ที่มีความละเอียดไม่น้อยกว่า 300 dpi ให้พิมพ์โดยไม่เว้นบรรทัด เมื่อจะขึ้นหัวข้อใหม่ให้เว้นบรรทัด 1 บรรทัด และจะต้องพิมพ์ให้เต็มคอลัมน์ก่อนที่จะขี้นคอลัมน์ใหม่หรือขึ้นหน้าใหม่ ห้ามเว้นที่เหลือไว้ว่างเปล่า

การลำดับหัวข้อในส่วนของเนื้อเรื่อง ให้ใส่เลขกำกับ โดยให้บทนำเป็นหัวข้อหมายเลข 1 และหากมีการแบ่งห้วข้อย่อย ก็ให้ใช้เลขกำกับทศนิยมกำกับหัวข้อย่อย เช่น 2.1 เป็นต้น ให้ใส่เลขเรียงลำดับหน้าไว้ที่มุมขวาบนของกระดาษทุกหน้า

**2.2 ขนาดตัวอักษรและการเว้นระยะ**

* พิมพ์บทความด้วยอักษรแบบ “AngsanaUPC” หรือ “Angsana New”
* ชื่อเรื่องบทความภาษาไทยและภาษาอังกฤษให้ใช้ตัวอักษรแบบหนาขนาด 20 พอยน์
* ชื่อผู้เขียน สถาบัน ให้ใช้ตัวอักษรขนาด 14 พอยน์
* ชื่อหัวข้อย่อย ให้ใช้ตัวอักษรแบบหนาขนาด 16 พอยน์
* บทคัดย่อ คำสำคัญ และเนื้อความต่างๆ ให้ใช้ตัวอักษรขนาด 14 พอยน์
* สมการต่างๆ ให้ใช้ตัวอักษรขนาด 14 พอยน์ หรือตัวอักษร Time New Roman ขนาด 12 พอยน์
* การเว้นระยะบรรทัดห่างในแนวตั้งแบบ exactly 14 พอยน์ และให้จัดเนื้อเรื่องในแต่ละบรรทัดเรียงชิดซ้ายและขวาอย่างเป็นระเบียบสวยงาม

**2.3 ชื่อเรื่อง ชื่อผู้แต่ง และชื่อหัวข้อ**

การพิมพ์ชื่อเรื่อง ให้วางตำแหน่งกลางหน้ากระดาษ แบบคอลัมน์เดี่ยว เริ่มจากชื่อเรื่องภาษาไทย ขึ้นบรรทัดใหม่เป็นชื่อเรื่องภาษาอังกฤษ ส่วนชื่อผู้เขียนและสถาบันให้พิมพ์ไว้ใต้ชื่อเรื่องและอยู่กลางหน้ากระดาษ แบบคอลัมน์เดี่ยว ระบุที่อยู่ของสถานที่ทำงาน และต้องระบุ E-mail ด้วย โดยไม่ต้องระบุตำแหน่งทางวิชาการ คำนำหน้าชื่อ หรือสถานะของนิสิตนักศึกษาใดๆ ทั้งสิ้น และชื่อหัวข้อย่อยต่างๆ ให้วางตำแหน่งชิดขอบซ้าย

**2.4 การจัดทำรูปภาพ**

รูปภาพจะต้องมีความกว้างไม่เกิน 81 มม. เพื่อให้ลงในหนึ่งคอลัมน์ได้ หรือในกรณีจำเป็นจริงๆ เพื่อรักษารายละเอียดในภาพอาจยอมให้มีความกว้างได้เต็มหน้ากระดาษ (กว้าง 168 มม.) โดยที่ตัวอักษรทั้งหมดในรูปภาพ จะต้องมีขนาดใหญ่สามารถอ่านได้สะดวก และต้องไม่เล็กกว่าตัวอักษรในเนื้อเรื่อง

รูปภาพทุกรูปจะต้องมีเลขที่กำกับ และคำบรรยาย ที่มีความยาวไม่เกิน 2 บรรทัด โดยรูปลายเส้นจะต้องเป็นเส้นหมึกดำชัดเจน ส่วนรูปถ่ายควรจะเป็นรูปขาวดำที่มีความคมชัด และอนุโลมให้ใช้รูปสีได้ แต่ต้องเป็นรูปที่เมื่อพิมพ์สีขาวดำแล้ว สามารถแสดงรายละเอียดได้ชัดเจน และให้ให้เว้นบรรทัดเหนือรูปภาพ 1 บรรทัด และเว้นใต้คำบรรยายรูปภาพ 1 บรรทัด เพื่อความสวยงาม

**2.5 การเขียนสมการ**

สมการทุกสมการจะต้องมีเลขที่กำกับอยู่ภายในวงเล็บ และเรียงตามลำดับที่ถูกต้อง ตำแหน่งของเลขที่สมการจะต้องอยู้ชิดขอบด้านขวาของคอลัมน์ เว้นหนึ่งบรรทัดก่อนเขียนสมการ และเว้นหนึ่งบรรทัดหลังเขียนสมการ จัดให้สมการอยู่ตรงกลางคอลัมน์ ดังตัวอย่างนี้

z = x + y (1)

**2.6 การจัดทำตาราง**

ตัวอักษรในตารางจะต้องไม่เล็กว่าตัวอักษรในเนื้อเรื่อง ควรตีเส้นกรอบตารางด้วยหมึกดำให้ชัดเจน ตารางทุกชนิดจะต้องมีเลขที่และคำบรรยายกำกับเหนือตาราง เลขที่กำกับและคำบรรยายนี้รวมกันแล้ว ควรมีความยาวไม่เกิน 2 บรรทัด คำบรรยายเหนือตาราง โดยให้เว้นบรรทัดเหนือรูปภาพ 1 บรรทัด และเว้นบรรทัดใต้คำกำกับบรรยายรูปภาพ 1 บรรทัด เพื่อความสวยงาม

**2.7 การอ้างอิงและเอกสารอ้างอิง**

การอ้างอิงในบทความ ให้ใช้เครื่องหมายวงเล็บเหลี่ยม เช่น [2] จะต้องเรียงลำดับเลขที่อ้างอิงจากน้อยไปสู่มากให้ถูกต้อง การอ้างอิงหลายเลขที่มีลำดับติดต่อกันให้ใช้รูปแบบดังนี้ [1-5] ส่วนการอ้างอิงหลายเลขที่มีลำดับไม่ติดต่อกัน ให้ใช้รูปแบบดังนี้ [1, 3, 5] ให้พิมพ์ตามรูปแบบมาตรฐาน IEEE โดยต้องระบุชื่อบทความที่อ้างอิงให้ชัดเจน ให้จัดรายการอ้างอิงให้อยู่แนวตรงตามตัวอย่าง โดยเว้นระยะจากขอบซ้ายให้ตรงกันทุกรายการ

**2.8 ความยาวของบทความ**

แต่ละบทความต้องมีความยาวไม่ต่ำกว่า 4 หน้า กระดาษ B5 และไม่เกิน 12 หน้ากระดาษ B5

**3. กรณีบทความภาษาอังกฤษ**

ผู้พิมพ์บทความเป็นภาษาอังกฤษ กรุณาดูคำแนะนำวิธีการพิมพ์บทความภาษาอังกฤษที่แนบมาด้วย

**4. สรุป**

ผู้เขียนบทความ กรุณาตรวจรูปแบบของบทความให้ถูกต้องตามคำแนะนำข้างต้น ก่อนส่งบทความให้คณะกรรมการพิจารณา

**5. กิตติกรรมประกาศ**

ขอขอบพระคุณผู้เขียนบทความทุกท่าน ที่ให้ความร่วมมือในการเขียนบทความตามรูปแบบที่แนะนำอย่างถูกต้อง เพื่อความเป็นระเบียบเรียบร้อยและได้มาตรฐานที่ดี

ขอขอบพระคุณ ที่ปรึกษาและคณะกรรมการสมาคมเทคโนโลยีสุขภาพไทย (Advisory and ThaiHTA Committee) ที่กรุณาให้คำแนะนำเป็นอย่างดี ในการจัดทำรูปแบบบทความภาษาไทย สำหรับการประชุมวิชาการเทคโนโลยีสุขภาพแห่งประเทศไทย (The Conference on Health Technology of Thailand) นี้

## เอกสารอ้างอิง

[1] A. K. Jain, Y. Zhong, and S. Lakshmanan, (1996). "Object Matching Using Deformable Templates", *IEEE Transaction on Pattern Analysis and Machine Intelligence*, vol.18, no.3, pp. 267-278.

[2] Timothy J. Ross. (1995). Fuzzy Logic with Engineering Applications. Singapore : McGraw-Hill.

[3] W. Wiriyasuttiwong ; K. Kantapanit ; and P. Singhadej. (1999). “Development of a Clinical Diagnosis Expert Systems.” *Proceedings of the 1999 National Computer Science and Engineering Conference (NCSEC99)*. : pp. 9-16, Bangkok, Thailand.

[4] W. Wiriyasuttiwong. (2020). Fuzzy Expert System for Medical Application. *Electronic Journal of Health Technology*, 8(2), 7 (1), 24-38. https://thaihta.org/journal/paper04.pdf